Nafarroako Parlamentuko Mahaiak, 2019ko irailaren 30ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Roncesvalles Solana Arana andreak aurkezturiko galdera, araudi indardunaren arabera ikastetxeetan unitateak irekitzeko behar den ikasle-kopuruari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 30ean

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari María Roncesvalles Solana Aranak, Legebiltzarreko Erregelamenduan ezarritakoaren babesean, honako galdera hau aurkeztu du, idatziz erantzun dakion:

Hezkuntzako kontseilariak adierazpen batzuetan ziurtatu du bidegabekeria bat izanen litzatekeela D ereduan unitateak irekitzea 8 ikasle baino gutxiagorekin:

Parlamentari honek hauxe jakin nahi du:

Zenbat ikasle behar dira, araudi indardunaren arabera, Nafarroan G ereduko unitate bat irekitzeko?

Zenbat ikasle behar dira (gutxieneko kopurua), araudi indardunaren arabera, Nafarroan landa-eskolan G ereduko unitate bat irekitzeko?

Zenbat ikasle behar dira, araudi indardunaren arabera, Nafarroan A ereduko unitate bat irekitzeko?

Zenbat ikasle behar dira (gutxieneko kopurua), araudi indardunaren arabera, Nafarroan landa-eskolan A ereduko unitate bat irekitzeko?

Iruñean, 2019ko irailaren 24an

Foru parlamentaria: María Roncesvalles Solana Arana